Hvordan renser man gravsten?
Gravsten er som hovedregel af materialet granit og er dermed vedligeholdelsesfri og skal blot rengøres med vand og en børste. Gravstenen kan under vores fugtige vejrforhold ofte blive angrebet af grønalger, men de kan nemt fjernes med rent vand eller med algefjerner hvis stenen er hårdt angrebet. Marmor, kalk/sandsten eller andre bløde materialer skal behandles mere skånsomt ved angreb af grønalger og i sådanne tilfælde er det bedst at stenhuggeren rengører med specielle kemikalier.